**Yuriy Yuryvich Larionov** (ruscha: *Ларионов, Юрий Юрьевич*; 1986-yil 19-avgust, Novosibirsk) — juftlikda konkida uchish boʻyicha musobaqalarda qatnashgan rossiyalik figurali uchuvchi. Vera Bazarova bilan birgalikda Rossiya chempioni (2012), Yevropa chempionatining kumush medali sovrindori (2012), Gran-pri finalining kumush medali sovrindori (2012) va Olimpiya oʻyinlari ishtirokchisi (2010, 2014) boʻlgan.

Larionov Rossiyaning xalqaro toifadagi sport ustasi. 2012-yil dekabr holatiga koʻra, Larionov va Bazarova juftligi Xalqaro konkida uchish ittifoqi reytingida uchinchi oʻrinni egallagan.

Vera Bazarova va Yuriy Larionov juftligi birinchi mavsumda xalqaro miqyosda chiqish qilib, oʻzlarining ilk oʻsmirlar oʻrtasidagi jahon chempionatida (2007) kumush medalni qoʻlga kiritdi. Bundan tashqari, oʻsha mavsumdaTayvanda oʻtkazilgan oʻsmirlar oʻrtasidagi Gran-pri turnirida ikkinchi oʻrinni egallab, finalga yoʻllanma oldi va finalda yettinchi oʻrinni qoʻlga kiritdi. Xuddi shu mavsumda ular Xitoy Respublikasida boʻlib oʻtgan oʻsmirlar oʻrtasidagi Gran-pri turnirida ikkinchi oʻrinni egallab, finalga yoʻllanmani qoʻlga kiritdi. Juftlik Gran Pri finalida yettinchi oʻrindan joy oldi.

Faoliyati
---------

Juftlik 2007—2008-yilgi mavsumni Buyuk Britaniyada oʻtkazilgan oʻsmirlar oʻrtasidagi Gran-pri bosqichida gʻolib boʻlgan holda, Germaniyada oʻtkazilgan bosqichda kumush medalni qoʻlga kiritish bilan boshladi. Ular Gran pri musobaqasining Skate America turnirida juda yaxshi ishtirok etib, uchinchi oʻrinni egalladi. Oʻsmirlar oʻrtasidagi Gran-prining finalida esa oltin medalni qoʻlga kiritdilar. Juftlik kattalar oʻrtasidagi Rossiya chempionatida oltinchi oʻrindan joy oldi.

Juftlik 2014-yilda Budapeshtda boʻlib oʻtgan figurali uchish boʻyicha Yevropa chempionatida uchinchi, Sochi Olimpiadasida esa oltinchi oʻrinni egallagan.

Yuriy sport faoliyatini tugatgandan soʻng, figurali uchish boʻyicha murabbiy sifatida ishlay boshladi. 2016-yilda u xorvatiyalik Lana Petranovich va Antonio Souza-Kordeira juftligiga murabbiylik qilgan.

Shaxsiy hayoti
--------------

Yuriy 2010-yilda Perm davlat pedagogika universitetini tamomlagan. U 2016-yilning yozida uylangan. Oʻgʻli Yelisey 2016-yil 17-dekabrda dunyoga keldi.

Natijalari
----------

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  *(Dinara Kalimulina bilan birga)*

| Musobaqa | 2004/2005 |
| --- | --- |
| Oʻsmirlar oʻrtasida Rossiya chempionati | 12 |

 |  *(Natalya Zabiyako bilan birga)*

| Musobaqa | 2005/2006 |
| --- | --- |
| Rossiya chempionati | 7 |

 |

 *(Vera Bazarova bilan birga)*

| Musobaqa | 2006/2007 | 2007/2008 | 2009/2010 | 2010/2011 | 2011/2012 | 2012/2013 | 2014/2015 |
| --- | --- | --- | --- | --- | --- | --- | --- |
| Xalqaro |
| **Olimpiya oʻyinlari** |  |  | 11 |  |  |  | 6 |
| Jahon chempionati |  |  | 8 | 5 | 6 | 7 | 7 |
| Yevropa chempionati |  |  | 5 | 3 | 2 |  | 3 |
| Gran-pri finali |  |  |  | 5 |  | 2 |  |
| Yaponiya GP |  |  |  | 2 |  | 1 |  |
| Fransiya GP |  |  |  | 2 | 2 |  | 4 |
| Rossiya GP |  |  | 4 |  |  | 2 | 2 |
| AQSh GP |  | 3 |  |  | 5 |  |  |
| NRW Trophy |  |  |  |  |  |  | 1 |
| World Team Trophy |  |  |  |  | 5 |  |  |
| Nebelhorn Trophy |  |  |  | 1 | 2 |  |  |
| Xalqaro oʻsmirlar |
| Jahon chempionati | 2 |  |  |  |  |  |  |
| Gran-pri finali | 7 | 1 |  |  |  |  |  |
| Britaniya GP |  | 1 |  |  |  |  |  |
| Germaniya GP |  | 2 |  |  |  |  |  |
| Tayvan GP | 2 |  |  |  |  |  |  |
| Norvegiya | 4 |  |  |  |  |  |  |
| Milliy |
| Rossiya chempionati | 7 | 6 | 3 | 3 | 1 |  | 2 |
| Rossiya chempionati | 2 |  |  |  |  |  |  |

GP-Gran pri

Manbalar
--------

1. ↑  „Приказ Минспорттуризма № 108-нг от 03.08.2010 «О присвоении почётного спортивного звания «Мастер спорта России международного класса»". 18-iyul 2012-yilda asl nusxadan arxivlandi. Qaraldi: 23-aprel 2011-yil.
2. ↑  „ISU World Standings" (inglizcha).  Международный союз конькобежцев (16-dekabr 2012-yil). 1-iyul 2016-yilda asl nusxadan arxivlandi. Qaraldi: 14-noyabr 2022-yil.
3. ↑  „Фигурное катание. Базарова и Ларионов выиграли бронзу". 4-mart 2016-yilda asl nusxadan arxivlandi. Qaraldi: 4-fevral 2009-yil.
4. 1 2  „Surviving tough times.Vera Bazarova and Yuri Larionov" (en). 2-avgust 2010-yilda asl nusxadan arxivlandi.
5. ↑  „Фигурист Ларионов назвал большим шагом итоги двухнедельной работы с Забияко | Figurnoe katanie | R-Sport. Vse glavnie novosti sporta". 28-dekabr 2014-yilda asl nusxadan arxivlandi. Qaraldi: 1-iyul 2014-yil.